CELEX: 62015TB0729
Language: hr
Date: 2016-07-20 00:00:00
Title: Predmet T-729/15 R: Rješenje predsjednika Općeg suda od 20. srpnja 2016. – MSD Animal Health Innovation et Intervet international protiv EMA-e („Privremena pravna zaštita — Pristup dokumentima — Uredba (EZ) br. 1049/2001 — Dokumenti u EMA-inu posjedu koji se odnose na podatke koje je određeni poduzetnik podnio u okviru zahtjeva za izdavanje odobrenja za stavljanje lijeka u promet — Odluka kojom se trećima odobrava pristup dokumentima — Zahtjev za suspenziju primjene — Hitnost — Fumus boni iuris — Odvagivanje interesa”)

12.9.2016   
            
            
               HR
            
            
               Službeni list Europske unije
            
            
               C 335/48
            
         Rješenje predsjednika Općeg suda od 20. srpnja 2016. – MSD Animal Health Innovation et Intervet international protiv EMA-e
   (Predmet T-729/15 R)
   ((„Privremena pravna zaštita - Pristup dokumentima - Uredba (EZ) br. 1049/2001 - Dokumenti u EMA-inu posjedu koji se odnose na podatke koje je određeni poduzetnik podnio u okviru zahtjeva za izdavanje odobrenja za stavljanje lijeka u promet - Odluka kojom se trećima odobrava pristup dokumentima - Zahtjev za suspenziju primjene - Hitnost - Fumus boni iuris - Odvagivanje interesa”))
   (2016/C 335/63)
   Jezik postupka: engleski
   
      Stranke
   
   
      Tužitelji: MSD Animal Health Innovation GmbH (Schwabenheim, Njemačka) i Intervet international BV (Boxmeer, Nizozemska) (zastupnici: P. Bogaert, odvjetnik, B. Kelly i H. Billson, solicitors, J. Stratford, QC, i C. Thomas, barrister)
   
      Tuženik: Europska agencija za lijekove (zastupnici: T. Jabłoński, N. Rampal Olmedo, A. Spina, A. Rusanov i S. Marino, agenti)
   
      Predmet
   
   Zahtjev na temelju članaka 278. i 279. UFEU-a radi, u biti, suspenzije primjene odluke EMA/785809/2015 EMA-e od 25. studenog 2015. kojom se trećoj osobi, na temelju Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001, L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.), odobrava pristup određenim dokumentima koji sadrže podatke podnesene u okviru zahtjeva za izdavanje odobrenja za stavljanje u promet veterinarskog lijeka Bravecto.
   
      Izreka
   
   
               1.
            
            
               Suspendira se primjena odluke EMA/785809/2015 Europske agencije za lijekove od 25. studenog 2015. kojom se trećoj osobi, na temelju Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije odobrava pristup izvješćima o toksikološkim ispitivanjima C 45151/28-dnevno ispitivanje dermalne toksičnosti (6-satni poluzatvoreni nanos) na Wistar štakorima, C 45162/28-dnevno ispitivanje oralne toksičnosti (prisilno tovljenje) na Wistar štakora i C 88913/28-dnevno ispitivanje dermalne toksičnosti (6-satni poluzatvoreni nanos) na Wistar štakorima.
            
         
               2.
            
            
               Nalaže se EMA-i da se suzdrži od otkrivanja dvaju izvješća navedenih u točki 1.
            
         
               3.
            
            
               O troškovima će se odlučiti naknadno.